**Tájékoztató az elkülönítetten gyűjtendő hulladékok köréről és a gyűjtőedény használatáról**

A két edényes hulladékgyűjtési rendszer bevezetése után közszolgáltatója a házhoz menő szelektív gyűjtést az alábbiak szerint végzi az Önök településén:

***Műanyag-, fém-, és papír csomagolási hulladék gyűjtése***

Az új edényben kizárólag az alább felsorolt hulladékokat szíveskedjen gyűjteni:

* **műanyag** üdítős, ásványvizes (PET) palackok, műanyag zacskó, fólia, reklám táska, PP, HDPE jelzésű flakonok LAPOSRA TAPOSVA.
* **papír (**pl újságpapír, szórólap, irodai papírhulladék, tiszta csomagolópapír**)**
* **Tetra-Pak** italoskarton-dobozok (laposra taposva)
* **fém** (alumíniumos italos doboz, alufólia, fém konzerves doboz)

A műanyag és fém palackokat, flakonokat, többrétegű italos kartondobozokat kiöblítve, kupak nélkül, kilapítva rakják a gyűjtőbe, így kevesebb helyet igényel!

Kérjük ne tegyen bele gyermekjátékot, műanyag vödröt, polisztirolt, nem újrahasznosítható műanyagból készült tárgyakat és kommunális hulladékot.

***Papírhulladék gyűjtése*** *kötegelve:*

Kérjük, hogy az alábbi papírhulladékokat összehajtogatva és összekötözve az edény mellé helyezze el, olyan módon, hogy az a forgalmat ne zavarja és ne szóródhasson szét!

* újságpapír, prospektus, irodai papírok, géppapír, papírzacskó, kartondoboz

**A műanyag- fém- és a papírhulladék gyűjtése egyidőben történik!**

*Az elkülönítetten gyűjtött csomagolási hulladék ne legyen olajos, zsíros, vagy egyéb élelmiszerrel szennyezett!*

*A műanyag-, fém- és papírhulladék elszállítása továbbra is ingyenes és nincs mennyiségi korlátja.*

**Az ingatlanhasználó a szelektív hulladék gyűjtésére szolgáló edényzet átvételével tudomásul veszi az alábbiakat:**

1. Az Ingatlanhasználó személyének változása esetén az Ingatlanhasználó köteles az új igénybevevő adatainak bejelentésével egyidejűleg a változást közölni a Közszolgáltatóval. A szelektív gyűjtőedény az új Ingatlanhasználót illeti meg.

2. Ingatlanhasználó az edényzetet köteles a károsodástól megóvni, a jó gazda gondosságával kezelni. Az edényzet rendeltetésellenes használatából adódó károkért, valamint az edényzet elvesztéséért, megsemmisüléséért az Ingatlanhasználó kártérítési felelősséggel tartozik.

3. Ingatlanhasználó az edény átvételével kötelezi magát arra, hogy azt csak szelektív hulladékgyűjtésre használja, és gyűjtési napokon ürítésre kihelyezi reggel 6 óráig.

A gyűjtőedény Közép-Duna Vidéke Hulladékgazdálkodási Önkormányzati Társulás tulajdonát és a VERTIKÁL Nonprofit Zrt., mint Közszolgáltató bérleményét képezi.

***Együttműködésüket ezúton is köszönjük!***

***Közép-Duna Vidéke Hulladékgazdálkodási   
Önkormányzati Társulás,***

***VERTIKÁL Nonprofit Zrt.***